รัฐบาลไทย-ข่าวทำเนียบรัฐบาล-“รมช.มนัญญา”ลุยจังหวัดขอนแก่น ตรวจเยี่ยม อ.ส.ค.ภาคอีสาน และสหกรณ์โคนม
วันพฤหัสบดีที่ 5 กันยายน 2562
“รมช.มนัญญา”ลุยจังหวัดขอนแก่น ตรวจเยี่ยม อ.ส.ค.ภาคอีสาน และสหกรณ์โคนม
“รมช.มนัญญา”ลุยจังหวัดขอนแก่น ตรวจเยี่ยม อ.ส.ค.ภาคอีสาน และสหกรณ์โคนม พร้อมให้กําลังใจและเยี่ยมผู้ประสบภัยน้ําท่วมจากพายุโพดุล
วันนี้ (4 ก.ย.62) นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยว่า ในวันนี้ได้ลงพื้นที่ตรวจราชการตามนโยบายกระทรวงเกษตรและสหกรณ์ โดยได้ตรวจเยี่ยมสํานักงานองค์การส่งเสริมกิจการโคนมแห่งประเทศไทย (อ.ส.ค.) ภาคตะวันออกเฉียงเหนือ โดยได้มอบนโยบายการดําเนินงานให้กับผู้บริหารและพนักงาน อ.ส.ค.ให้ร่วมสืบสานพระราชปณิธานของพระบาทสมเด็จพระเจ้าอยู่หัว รัชกาลที่ 9 ด้านการส่งเสริมเลี้ยงโคนม ซึ่งเป็นอาชีพพระราชทานให้มีการพัฒนาการเลี้ยงโคนมให้แก่เกษตรกรอย่างต่อเนื่องพร้อมทั้งเน้นย้ําด้านการบริหารจัดการผลิตน้ํานมให้มีคุณภาพมาตรฐาน ตั้งแต่ระดับต้นน้ํา กลางน้ํา และปลายน้ํา โดยให้คํานึงถึงคุณภาพด้านการขนส่งและการจัดเก็บนมให้อยู่ในอุณหภูมิที่ดีมีประสิทธิภาพ โดยเฉพาะการขนส่งนมโรงเรียน ซึ่งผู้รับผิดชอบด้านการขนส่งนมโรงเรียนจะต้องดูแลไปจนถึงปลายน้ํา เพื่อให้นมโรงเรียนถึงมือเด็กนักเรียนอย่างปลอดภัย เพราะเด็กเป็นอนาคตของชาติที่ควรได้รับการส่งเสริมด้านโภชนาการอย่างถูกสุขลักษณะ เพื่อให้มีร่างกายที่แข็งแรงสมบูรณ์
ส่วนในด้านการตลาด ขอให้ อ.ส.ค. ขยายตลาดให้มากขึ้นทั้งในประเทศและต่างประเทศ โดยให้เพิ่มขีดความสามารถทางการแข่งขัน พร้อมทั้งส่งเสริมให้เกษตรกรรุ่นใหม่เข้ามาประกอบอาชีพเลี้ยงโคนมให้มากขึ้น เพื่อส่งเสริมให้อาชีพเลี้ยงโคนมมีผู้สืบทอด โดยไม่ละทิ้งเกษตรกรรุ่นเก่า นอกจากนี้ ยังได้เน้นย้ําให้การทําการเกษตร สหกรณ์ และโคนม มีการบูรณาการเชื่อมโยงเกื้อหนุนกัน เพื่อส่งเสริมการผลิตสินค้าเกษตรให้เกิดประสิทธิภาพอย่างครบวงจร
“สิ่งสําคัญที่เน้นย้ําคือ การยกระดับคุณภาพมาตรฐานด้านการผลิตน้ํานม โดยเฉพาะนมโรงเรียน ต้องให้ความสําคัญตั้งแต่ระดับต้นน้ํา จนถึงปลายน้ํา โดยเฉพาะการขนส่งและการจัดเก็บน้ํานม เพื่อให้เด็กนักเรียนได้บริโภคนมที่มีคุณภาพมาตรฐานและมีคุณประโยชน์สูงสุด” นางสาวมนัญญา กล่าว
ทั้งนี้ องค์การส่งเสริมกิจการโคนมแห่งประเทศไทย (อ.ส.ค.) ภาคตะวันออกเฉียงเหนือ
ได้มีการดําเนินการผลิตแบบครบวงจร มีโคนมที่ดูแลทั้งหมด จํานวน 25,333 ตัว และโคนมรีด 10,421 ตัว มีปริมาณน้ํานมดิบ จํานวน 37,709ตัน/ปี โดยมีกระบวนการผลิต ประกอบด้วย การรับน้ํานมจากเกษตรกร การตรวจคุณภาพน้ํานมดิบ การส่งไปยังศูนย์รวบรวมน้ํานมดิบ การตรวจคุณภาพน้ํานมดิบ และการเข้าสู่ขบวนการผลิต มีปริมาณน้ํานมดิบ เฉลี่ยประมาณวันละ 131.24 ตัน. รวมมูลค่าน้ํานมดิบ 682,635,945ล้านบาท และรายได้เฉลี่ย/ฟาร์ม/เดือน จํานวน 115,976 บาท
จากนั้น รัฐมนตรีช่วยว่าการกระทรวงเกษตรฯ ได้เดินทางไปตรวจเยี่ยมการดําเนินงานของสหกรณ์โคนมขอนแก่น จํากัด ณ ตําบลบ้านค้อ อําเภอเมือง จังหวัดขอนแก่น พร้อมทั้งพบปะเกษตรกรในพื้นที่ ทั้งนี้ รัฐมนตรีช่วยว่าการกระทรวงเกษตรฯ ได้แสดงความชื่นชมสหกรณ์โคนมขอนแก่น จํากัด ที่มีความเข้มแข็ง เป็นน้ําหนึ่งใจเดียวกัน พร้อมทั้งฝากเรื่องการคิดดอกเบี้ยกับสมาชิกสหกรณ์ ขอให้อยู่บนพื้นฐานของความเมตตา เมื่อมีกําไรให้แบ่งปันแก่เกษตรกรโดยขณะนี้เกษตรกรในพื้นที่ประสบภัยน้ําท่วมได้รับความเดือดร้อน จึงได้สั่งการให้กรมส่งเสริมสหกรณ์เตรียมมาตรการช่วยเหลือสมาชิกสหกรณ์ เพื่อฟื้นฟูอาชีพหลังเกิดภัยพิบัติจากพายุโพดุล รวมทั้งพิจารณาแนวทางขยายเวลาชําระหนี้ให้สมาชิกสหกรณ์ที่ประสบความเดือดร้อน
สําหรับสหกรณ์โคนมขอนแก่น จํากัด ปัจจุบันมีสมาชิก จํานวน 175 ราย มีจํานวนโคนมทั้งสิ้น 9,063 ตัว โดยสหกรณ์มีการดําเนินธุรกิจ 8 ธุรกิจ ได้แก่ 1) การรับฝากเงิน 2) ธุรกิจสินเชื่อ 3)ธุรกิจจัดหาวัสดุมาจําหน่าย 4)ธุรกิจรวบรวมนํา้นมดิบ 5)ธุรกิจแปรรูป. 6)ธุรกิจการให้บริการ 7) ธุรกิจการผลิตอาหารสัตว์ และ 8) ธุรกิจธนาคารโคนมทดแทนฝูง ในรอบปีบัญชีสิ้นสุด 31 ธันวาคม 2561 สหกรณ์มีทุนดําเนินงานทั้งสิ้น 236.85 ล้านบาท เป็นทุนภายในของสหกรณ์จํานวน 82.71 ล้านบาท ปริมาณธุรกิจรวมทั้งสิ้น 759.082 ล้านบาท ผลการดําเนินธุรกิจมีกําไรสุทธิ 16.907 ล้านบาท
ด้านการรวบรวมน้ํานมดิบ สหกรณ์รับน้ํานมดิบจากสมาชิกวันละ 47.23 ตัน/วัน แปรรูปเป็นนมพาสเจอร์ไรส์(นมโรงเรียน) 20.42 ตัน/วัน รอบปีบัญชี 2561 สหกรณ์รวบรวมน้ํานมดิบได้ทั้งสิ้น 17,756.28 ตัน คิดเป็นมูลค่า 324.230 ล้านบาท และแปรรูปนมพาสเจอร์ไรส์ (นมโรงเรียน) 7,351.20 ตัน ที่เหลือ 10,405.08 ตัน จําหน่ายในรูปน้ํานมดิบให้กับผู้ประกอบการที่ ได้ทําบันทึกข้อตกลง (MOU)ไว้
โดยสหกรณ์ฯ ได้เข้าร่วมโครงการตามนโยบายภาครัฐ อาทิ โครงการส่งเสริมระบบ การเกษตรแบบแปลงใหญ่ โครงการธนาคารสินค้าเกษตร (ธนาคารโคนมทดแทนฝูง) โครงการไทย นิยม ยั่งยืน (การสนับสนุนอุปกรณ์แปรรูปผลผลิตทางการเกษตร) โครงการส่งเสริมการใช้ เครื่องจักรกลทดแทนแรงงานเกษตร เป็นต้น เพื่อให้สมาชิกมีการวางแผนการผลิตร่วมกัน เพื่อลดต้นทุนและพัฒนาคุณภาพผลผลิตน้านมดิบ สมาชิกสามารถลดต้นทุนการเลี้ยงโคนมได้ จํานวน 1,326 บาท/ตัว/เดือน และพัฒนาฟาร์มได้รับการรับรองมาตรฐานทุกฟาร์ม ส่งผลให้คุณภาพน้ํานม ดิบดีขึ้น ส่งผลให้สมาชิกมีอาชีพและรายได้ที่มั่นคง
พร้อมกันนี้ รัฐมนตรีช่วยว่าการกระทรวงเกษตรฯ และคณะ ได้เดินทางไปให้กําลังใจและตรวจเยี่ยมผู้ประสบภัยน้ําท่วม พร้อมทั้งมอบถุงยังชีพ ข้าวสาร อาหารแห้ง นมจาก อ.ส.ค.และน้ําดื่มไปมอบช่วยเหลือผู้ประสบภัยในเบื้องต้น ณ โรงเรียนเบญมิตร อําเภอบ้านไผ่จังหวัดขอนแก่น
“การลงพื้นที่ตรวจราชการในวันนี้จะกลับไปประมวลความช่วยเหลือในเบื้องต้น ในส่วนผู้ประสบภัยที่อยู่ในสหกรณ์ว่าจะดําเนินการช่วยเหลือได้อย่างไร ซึ่งจะบรรเทาความเดือดร้อนให้พี่น้องเกษตรกรให้มากที่สุดอย่างเต็มกําลังความสามารถ โดยในวันนี้ได้นํานมจากอ.ส.ค.มามอบให้กับเด็กๆ เพื่อบํารุงสุขภาพให้เจริญเติบโต เพราะทุกช่วงเวลาของเด็กไม่ควรต้องขาดการดื่มนม ทั้งที่อยู่ในโรงเรียนและระหว่างน้ําท่วม หรือในพื้นที่อื่นๆหากประสบปัญหาเช่นเดียว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai